Грунтуючыся на гэтым перакананьні, змагары руху супраціву дзейнічалі супраць нацыскага рэжыму і супраць іншых таталітарных рэжымаў, служачы такім чынам закону і ўсяму чалавецтву. Для іх было цалкам відавочна, што законы, якія існавалі ў той час, былі на справе беззаконьнем. Але ў жыцьці сучаснага палітыка-дэмакрата пытаньне аб тым, што сапраўды зьяўляецца праўдзівым законам, што сапраўды ёсьць справядлівым і можа стаць законам, ня так відавочна. У тым, што стасуецца фундаментальных антрапалагічных пытаньняў, ня вельмі лёгка убачыць, што зьяўляецца справядлівым. У пытаньнях, як распазнаць дабро і такім чынам служыць закону, ніколі не было лёгка знайсьці адказы, і сёньня – ва ўмовах вялікай колькасьці нашых ведаў і здольнасьцяў - такія пытаньні сталі нашмат больш цяжэйшымі.